De tørre munde,
undervejs på rejsen
De græder

Flygtningene
krydser Middelhavet
De drukner

De adskilte familier
forvildet på olivenmarker
De brænder

Børnenes håb
og børnene drømme
De sygner hen

Udsigten for klimakrisen er ildevarslende, men det er ikke nødvendigt at se ind i fremtiden, når vi kan se omkring os og allerede mærke følgerne …

Millioner af flygtninge oplever, at deres hjem er blevet ubeboelige. Vejret er blevet for ekstremt, de kan ikke længere dyrke deres afgrøder, og havet stiger. De er nødt til at flygte.

Millioner af flygtninge: Krige har taget deres hjem fra dem. Krige udløst af olie og økonomiske interesser. De er nødt til at flygte.

Europa er deres mål. De håber, at de kan få tildelt asyl – et hjem, hvor deres børn kan blomstre, få en uddannelse og bare lege med de lokale børn.
 
Denne drøm tages fra dem på grund af de rigeste landes egoisme. De lande, som har udledt størstedelen af drivhusgasserne i atmosfæren.

Og ikke blot det: De har også skabt et system, der stræber efter uendelig vækst, idet vi ikke har forstået, at vores planet ikke har uendelige ressourcer, og at mennesker har rettigheder. 

Vi, det globale Nord, gør landene i det globale Syd til slaver af en økonomisk model, som i stedet for at drage omsorg for livet kun går op i penge og konkurrence og fører til stigmatisering og systematisk undertrykkelse. 

Vi behøver ikke at se ind i krystalkuglen: Denne livsstil, der er baseret på forbrugerisme og en tilsidesættelse af vores etisk ansvar, har allerede krævet så mange liv. 

Og det gør den stadig.
Vi går en svær balancegang.
Flere tipping points ligger allerede bag os.
Og et points of no return ligger foran os.
Alligevel løber vi stadig fremad mod den dystre fremtid, der skildres i Hieronymus Boschs’ maleri Lysternes have.

De vilde blomster
og bierne
De sygner hen

Regnskovene og hjemmene
De er brændt ned

De undertrykte minoriteter
De er druknet

De modige aktivister,
som gør oprør mod uretfærdighederne
De er blevet dræbt

Lungerne
hos vores medrebeller
De græder

Vi lader det ske
Vi får det til at ske

Tusindvis af aktivister, som taler for dem, der ikke selv kan, er blevet dræbt. De er blevet for larmende, for farlige for de korrupte regeringer.

De indfødte folk i Amazonas og andre regnskove: De fordrives fra deres hjem af virksomheder, som blot betragter deres forfædres jord som land, der kan udnyttes. Hvis de protesterer, bliver de for altid bragt til tavshed.

Vi er uden tvivl på vej mod en masseuddøen, og denne masseuddøen inkluderer også mennesket selv. Vi har for længst mistet menneskerettighederne af syne og normaliseret eksistensen af både social og institutionaliseret racisme, fobi over for LGTB-personer, sexisme, dyremishandling og meget andet.

Her i Danmark har vi ret til at protestere, men det betyder ikke, at der bliver handlet. Sådan ligger landet. Der handles ikke, idet vi påstår, at vi ikke har teknologien, eller at det bliver for dyrt. Er det virkelig for dyrt at redde verden?

Er du bevidst om, at klimakrisen handler om meget mere end blot CO2 i atmosfæren? Problemet er meget mere omfattende og strækker sig langt bagud i tiden.

Hvert eneste valg i vores liv er politisk, fra vores ikke særligt demokratiske stemmeafgivning til hver eneste ting, vi køber.

En mulighed er at vælge at aflede sig selv fra ulighederne og uretfærdighederne omkring os. Hele dagen fra studiet eller arbejdspladsen til vores hjem og tilbage igen.

Og i den korte fritid, vi har tilbage, kan vi blot drikke, sove, spise, se Netflix, drikke, sove, spise, se Netflix, det hele i en uendelighed.

Men vi kan også vælge at åbne vores øjne.
At lægge vores naive håb bag os og forvandle det til modig handling.
At blive en del af kampen, at udvise omsorg for hinanden og verden og ikke blot protestere, men hen ad vejen skabe noget nyt og genrejse vores samfund og forvandle verden til et sundt og smukt sted, hvor alt liv blomstrer op.

Bliv en rebel for livet.
Slut dig til os.

Vi er Extinction Rebellion, og vi har tre krav:
Fortæl sandheden
Handl nu
Gentænk politik

Tak.